open-index/open-wikipedia-markdown huggingface dataset:
মার্টল ব্রুক

**ম্যারি মার্টল ব্রুক** (১৮৭২- ৩০ শে জানুয়ারি, ১৯৪৮) ছিলেন একজন আমেরিকান অধ্যাপিকা যিনি মার্কিন যুক্তরাষ্ট্রের অ্যালাবামা অঙ্গরাজ্যে সমাজকর্মের পাঠ্যক্রম শুরু করার জন্য অ্যালাবামা উইমেন্স হল অফ ফেমে অন্তর্ভুক্ত হয়েছিলেন। তার এই উদ্যোগটি অ্যালাবামা তো বটেই, সমগ্র যুক্তরাষ্ট্রের জন্য প্রথম ছিল। তিনি অ্যালাবামা শিক্ষা বোর্ডের সাথে জড়িত ছিলেন, রেড ক্রসের হয়ে কাজ করেছিলেন এবং মন্টেভ্যালো বিশ্ববিদ্যালয়ে একটি শিক্ষাবৃত্তি প্রবর্তন করেছিলেন।

## শৈশব, শিক্ষা ও কর্মজীবন
মার্টল ব্রুক ১৮৩২ সালে জর্জিয়ার ক্যান্টনে জন্মগ্রহণ করেছিলেন। ১৯০৮ সালে তিনি মন্টেভ্যালো বিশ্ববিদ্যালয়ের (তৎকালে এটি অ্যালাবামা গার্লস টেকনিক্যাল ইনস্টিটিউট  এবং পরে অ্যালাবামা কলেজ নামে পরিচিত ছিল) মনোবিজ্ঞান এবং শিক্ষা অনুষদের সভাপতি হিসাবে কাজ শুরু করেছিলেন। তিনি ১৯১২ সালে অ্যালাবামায় সমাজবিজ্ঞানের প্রথম কোর্সটি পড়িয়েছিলেন। ১৯১৯ সালে তিনি রেড ক্রসের হয়ে কাজ করার জন্য এক বছর বাইরে কাটিয়েছিলেন এবং পরে ১৯২০ সালে অনুষদের হয়ে কাজ করতে ফিরে এসেছিলেন। ১৯২৪ সালে তিনি শিকাগো বিশ্ববিদ্যালয় ও কেনটাকি সিমন্স কলেজের বিশেষজ্ঞদের নিয়ে সমাজবিজ্ঞান অনুষদ সংগঠিত করে সমাজকর্মে গ্রীষ্মকালীন প্রশিক্ষণ পাঠদান শুরু করেছিলেন।

## মৃত্যু ও সম্মাননা
তিনি ১৯৩৬ সালে অ্যালাবামা কলেজ কর্তৃক ডক্টর অফ ল'স লাভ করেছিলেন। ১৯৭৯ সালে তাকে অ্যালাবামা উইমেনস হল অফ ফেমে অন্তর্ভুক্ত করা হয়েছিল।

মার্টল ব্রুক ১৯৮৮ সালের ৩০ শে জানুয়ারিতে মৃত্যবরণ করেছিলেন।
## তথ্যসূত্র

বিষয়শ্রেণী:১৯৪৮-এ মৃত্যু
বিষয়শ্রেণী:১৮৭২-এ জন্ম
বিষয়শ্রেণী:নারী সমাজকর্মী
বিষয়শ্রেণী:মার্কিন সমাজকর্মী
বিষয়শ্রেণী:আলাবামার শিক্ষায়তনিক
সাইফুল ইসলাম (অধ্যাপক)

thumb|
**সাইফুল ইসলাম** (জন্ম: ১৪ আগস্ট ১৯৬৩) একজন ব্রিটিশ রসায়নবিদ এবং বাথ বিশ্ববিদ্যালয়ের মেটেরিয়ালস কেমিস্ট্রি বিভাগের অধ্যাপক।

## শিক্ষা ও কর্মজীবন
তিনি রসায়ন শাস্ত্রে স্নাতক ডিগ্রি অর্জন করেন ইউনিভার্সিটি কলেজ লন্ডন থেকে। তারপর একই বিশ্ববিদ্যালয় থেকে পিএইচডি ডিগ্রী অর্জন করেন ১৯৮৮ সালে। পরবর্তীকালে, তিনি নিউইয়র্কের রচেস্টারে ইস্টম্যান কোডাক পরীক্ষাগারে অক্সাইড-অতিপরিবাহীতার উপর গবেষণা করে পোস্টডক্টোরাল ফেলোশিপ করেন।

## গবেষণামূলক কাজ
তাঁর গবেষণার উল্লেখযোগ্য বিষয়গুলো হচ্ছে লিথিয়াম-আয়ন ব্যাটারি, সলিড-অক্সাইড-জ্বালানী-কোষ এবং পেরভস্কাইট সৌরকোষ। এইসব ডিভাইসে যেসব উপাদান ব্যবহার করা হয়, উন্নত কম্পিউটার মডেলিং ব্যবহার করে সেসব উপাদানের পারমাণবিক-স্কেল অন্তর্দৃষ্টি অর্জন করাই হচ্ছে তাঁর গবেষণা দলের অন্যতম লক্ষ্য। আন্তর্জাতিক সম্মেলনে তিনি ৮২ টিরও বেশি আমন্ত্রিত আলোচনা উপস্থাপন করেছেন এবং আন্তর্জাতিক বৈজ্ঞানিক জার্নালে ২২০ টিরও বেশি প্রকাশনা করেছেন।

## তথ্যসূত্র

বিষয়শ্রেণী:২১শ শতাব্দীর ব্রিটিশ রসায়নবিদ
বিষয়শ্রেণী:জীবিত ব্যক্তি
বিষয়শ্রেণী:১৯৬৩-এ জন্ম
বিষয়শ্রেণী:ব্রিটিশ রসায়নবিদ
বিষয়শ্রেণী:ইউনিভার্সিটি কলেজ লন্ডনের প্রাক্তন শিক্ষার্থী
বিষয়শ্রেণী:ব্রিটিশ নাস্তিক
বিষয়শ্রেণী:ব্রিটিশ মানবতাবাদী
বিষয়শ্রেণী:ব্রিটিশ বাংলাদেশী
বিষয়শ্রেণী:২০শ শতাব্দীর ব্রিটিশ রসায়নবিদ
রোটিং ক্রাইস্ট

***রোটিং ক্রাইস্ট*** () এথেন্স এলাকার একটি ব্যান্ড।

## প্রকাশিত অ্যালবাম

### স্টুডিও অ্যালবাম

* Thy Mighty Contract
* Non Serviam
* Triarchy of the Lost Lovers
* A Dead Poem
* Sleep of the Angels
* Khronos
* Genesis
* Sanctus Diavolos
* Theogonia
* Aealo
* Kata ton Eautou Daimona
* Rituals
* The Heretics

## তথ্যসূত্র

বিষয়শ্রেণী:ব্ল্যাক মেটাল ব্যান্ড
বিষয়শ্রেণী:সাঙ্গীতিক কুয়োটেট
মেলান্দহ থানা

**মেলান্দহ থানা** বাংলাদেশের জামালপুর জেলার অন্তর্গত মেলান্দহ উপজেলার একটি থানা।

## প্রতিষ্ঠাকাল
১৯২৫ সালের ২১ মে মেলান্দহ থানা প্রতিষ্ঠিত হয়।

## প্রশাসনিক এলাকাসমূহ
মেলান্দহ উপজেলার ২টি পৌরসভা ও ১১টি ইউনিয়নের প্রশাসনিক কার্যক্রম মেলান্দহ থানার আওতাধীন।

;পৌরসভা:
* মেলান্দহ
* হাজরাবাড়ী

;ইউনিয়নসমূহ:
* ১নং দুরমুট
* ২নং কুলিয়া
* ৩নং মাহমুদপুর
* ৪নং নাংলা
* ৫নং নয়ানগর
* ৬নং আদ্রা
* ৭নং চর বানিপাকুরিয়া
* ৮নং ফুলকোচা
* ৯নং ঘোষেরপাড়া
* ১০নং ঝাউগড়া
* ১১নং শ্যামপুর

## আরও দেখুন
* মেলান্দহ উপজেলা
* জামালপুর জেলা

## তথ্যসূত্র

## বহিঃসংযোগ

বিষয়শ্রেণী:জামালপুর জেলার থানা
বিষয়শ্রেণী:মেলান্দহ উপজেলা
শিবল মন্দির, মঙ্গলা ড্যাম

**শিবল মন্দির** পাকিস্তানের আজাদ কাশ্মীরের মিরপুর জেলার মঙ্গলা ড্যামের অন্তর্বর্তী জলাশয়ের নিকটে অবস্থিত।মন্দিরটি ভগবান শিবকে উৎসর্গীকৃত। মন্দিরটিকে দর্শন করা অসম্ভব কারণ এটি এখন মঙ্গলা ড্যামের জলে নিমজ্জিত। পুরাতন মিরপুরের প্রায় সকল অবশেষগুলি মঙ্গলা ড্যামের জলের নীচে ডুবে গেছে। যখন জলতল নীচে নেমে যায়, তখন পুরাতন গৃহ ও হিন্দু মন্দিরগুলির ধ্বংসাবশেষ দেখতে পাওয়া যায়। 

হ্রাসপ্রাপ্ত জলস্রোতের পূর্ব বাহিনী নদীগুলোর স্থানে প্রাকৃতিক অর্থনীতির মেরুদণ্ড হিসেবে প্রধানত মঙ্গলা ড্যাম নির্মাণ করা হয়েছিল। ১৯৬৭ সালে জল ছাড়ার ফলে সমগ্র পুরাতন মিরপুর শহর ও ২৬০ টি গ্রাম জলে নিমজ্জিত হয়।

## আরও দেখুন

* বাণগঙ্গা মন্দির
* শারদা পীঠ মন্দির

## তথ্যসূত্র

## বহিঃসংযোগ
ভেদিয়া রেলওয়ে স্টেশন

**ভেদিয়া রেলওয়ে স্টেশন** পূর্ব রেলের হাওড়া রেলওয়ে বিভাগের সাহিবগঞ্জ লুপের একটি রেলওয়ে স্টেশন। এটি ভারতের পশ্চিমবঙ্গের পূর্ব বর্ধমান জেলার ভেদিয়ার 2B জাতীয় সড়কের পাশে অবস্থিত। সর্বমোট ২২ টি ট্রেন ভেদিয়া রেলওয়ে স্টেশনে থামে।

## তথ্যসূত্র

## বহিঃসংযোগ

বিষয়শ্রেণী:পশ্চিমবঙ্গের রেলওয়ে স্টেশন
বিষয়শ্রেণী:পশ্চিমবঙ্গের রেলওয়ে স্টেশন অসম্পূর্ণ
বিষয়শ্রেণী:পূর্ব বর্ধমান জেলার রেলওয়ে স্টেশন
বিষয়শ্রেণী:হাওড়া রেলওয়ে বিভাগ
সায়দ ২

***সায়দ ২*** হলো ২০১৭ সালের একটি নেপালি ভাষার চলচ্চিত্র এটি ২০১২ সালের ব্লকবাস্টার চলচ্চিত্র *[[সায়দ]]* এর সিক্যুয়েল। চলচ্চিত্রটি পরিচালনা করেছেন পুসপারাজ টি নিউপেন এবং দুর্গিশ ফিল্মসের ব্যানারে প্রযোজনা করেছেন সুনীল রাবল। এটি দুর্গিশ ফিল্মসের চতুর্থ প্রকল্প।

## পটভূমি
চলচ্চিত্রটিতে মুখ্য চরিত্রে অভিনয় করেছেন সুশীল শ্রেষ্ঠা ও শ্যারন শ্রেষ্ঠা। এতে আরও রয়েছেন অমৃত ধুনগনা, কুশল পান্ডে, সুনীল রাওয়াল, সুশীল সীতৌলা, নিশা কারকি, রুবিনা শ্রেষ্ঠ, এবং বুদ্ধি লাল মাগার। চলচ্চিত্রটি প্রথমে সন্ধ্যা কেসি, অর্পণ উপাধ্যায় এবং আশিরমন ডিএস জোশীর মুখ্য চরিত্রে অভিনয় করার কথা ছিল তবে তাদের জায়গায় যথাক্রমে শ্যারন, নিশা কারকি এবং কুশল পান্ডে অভিনয় করেন।

## শ্রেষ্ঠাংশে
* সুশীল শ্রেষ্ঠা
* শ্যারন শ্রেষ্ঠা
* অমৃত ধুনগনা
* কুশল পান্ডে
* সুনীল রাওয়াল 
* সুশীল সীতৌলা
* নিশা কারকি 
* রুবিনা শ্রেষ্ঠ 
* বুদ্ধি লাল মাগার

## সঙ্গীত

## অভ্যর্থনা
চলচ্চিত্রটি ইন্টারনেট মুভি ডেটাবেজে ১০ এর মধ্যে ৮.৩ তারকা রেটিং পেয়েছে। ৮৬ শতাংশ গুগল অনুসন্ধান ব্যবহারকারীরা চলচ্চিত্রকে ইতিবাচক অনুমোদন রেটিং দিয়েছেন।

## আরও দেখুন
* আজহাই পানি
* বুলবুল (২০১৯-এর চলচ্চিত্র)
* আপ্পা (২০১৯-এর চলচ্চিত্র)
* রাধে (২০১৭-এর চলচ্চিত্র)
* কালো পোথী
* অপবাদ (চলচ্চিত্র)
* সেতো বাঘ
* হোস্টেল (২০১৩-এর চলচ্চিত্র)
## তথ্যসূত্র

## বহিঃসংযোগ
* 

বিষয়শ্রেণী:কাঠমান্ডুতে ধারণকৃত চলচ্চিত্র
বিষয়শ্রেণী:নেপালি চলচ্চিত্র
বিষয়শ্রেণী:নেপালি ভাষার চলচ্চিত্র
বিষয়শ্রেণী:২০১৭-এর চলচ্চিত্র
রবিনা অ্যাডিস

**রবিনা স্কট অ্যাডিস,** অর্ডার অব দ্য ব্রিটিশ এম্পায়ার, (১৯০০-১৯৮৬)  ছিলেন ব্রিটেনের প্রথম দিককার পেশাদার মনোচিকিৎসামূলক সমাজকর্মীদের মধ্যে একজন।

অ্যাডিস তাঁর জীবনের প্রথম থেকেই সমাজকর্মে আগ্রহী ছিলেন না। মূলত তিনি অক্সফোর্ড বিশ্ববিদ্যালয়ে ইতিহাস বিষয়ে পড়াশোনা করেছিলেন, তবে দু'বছর অধ্যয়নের পরেই অসুস্থতার কারণে তিনি পড়াশুনা কম করতে বাধ্য হয়েছিলেন। পরে ১৯৩১ সালে তিনি লন্ডন স্কুল অফ ইকোনমিক্সে যাওয়ার সিদ্ধান্ত নিয়েছিলেন যেখানে তিনি শিশুদের দিকনির্দেশনা সম্পর্কে আগ্রহী হয়ে ওঠেছিলেন এবং তাদের মানসিক স্বাস্থ্যবিষয়ক কোর্সে আবেদন করেছিলেন। তিনি ১৯৩৩ সালে মানসিক স্বাস্থ্য বিষয়ে স্নাতক হয়েছিলেন।

স্নাতক শেষ করার পরে অ্যাডিসের কর্মজীবনে বৈচিত্র্য এসেছিল। তিনি শিশুদের দিকনির্দেশনার কাজ শুরু করেছিলেন এবং তারপরে ন্যাশনাল অ্যাসোসিয়েশন ফর মেন্টাল হেলথের (পরে নাম বদলে *মাইন্ড* নামকরণ করা হয়েছিল) সাথে কাজ করেছিলেন, সেখান থেকে তিনি ১৯৬৫ সালে অবসর নিয়েছিলেন। ১৯৬০ সালে তিনি মাইন্ডের ডেপুটি জেনারেল সেক্রেটারি হয়েছিলেন এবং পরবর্তীতে ১৯৭৯ সালে তিনি অভিজ্ঞতা ভসকলের সাথে ভাগ করে নেওয়ার জন্য *চাইল্ড গাইডেন্স ট্রাস্ট* প্রতিষ্ঠা করেছিলেন। 

## প্রারম্ভিক জীবন
স্যার চার্লস এবং লেডি অ্যাডিসের (*<small>ওরফে</small>* এলিজাবেথ জেন ম্যাকআইস্যাক) তেরো সন্তানের মধ্যে অ্যাডিস ছিলেন চতুর্থ।  পরিবারটি সাসেক্সের ফ্র্যান্টের উডসাইডে রাষ্ট্রীয় জমিতে বসবাস করত।

তাঁর  ভাইদের একজন স্যার জন ম্যানসফিল্ড অ্যাডিস পরবর্তী জীবনে একজন কূটনীতিক হয়েছিলেন।

## শিক্ষাজীবন
অসুস্থতার কারণে পড়াশোনা বন্ধ করার আগে অ্যাডিস দুই বছর ইতিহাস বিষয়ে  অক্সফোর্ড বিশ্ববিদ্যালয়ে পড়াশোনা করছিলেন।  তবুও তিনি পরবর্তীকালে ব্রিটিশ দ্বীপপুঞ্জের অপরাসায়নিক পাণ্ডুলিপিগুলো তালিকাভুক্ত করতে অধ্যাপক চার্লস ওয়ালি-সিঙ্গারের সাথে পাঁচ বছর কাজ করেছিলেন। ওই সময়ের পরে তিনি সিদ্ধান্ত নিয়েছিলেন যে তিনি পাণ্ডুলিপি নিয়ে কাজ চালিয়ে যেতে চান না, তাই তিনি পড়াশোনা এবং শিশু মনোবিজ্ঞানে নিয়ে কাজ করার জন্য লন্ডন স্কুল অফ ইকোনমিক্সে যোগ দিয়েছিলেন। ১৯৩৩ সালে তিনি এই কোর্স থেকে স্নাতক ডিগ্রি অর্জন করেছিলেন।

## তথ্যসূত্র

## বহিঃসংযোগ
* ওয়ার্ল্ডক্যাট

বিষয়শ্রেণী:১৯৮৬-এ মৃত্যু
বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার
বিষয়শ্রেণী:লন্ডন স্কুল অব ইকোনমিক্সের প্রাক্তন শিক্ষার্থী
বিষয়শ্রেণী:১৯০০-এ জন্ম
বিষয়শ্রেণী:নারী সমাজকর্মী
জাতীয় চারুকলা প্রদর্শনী

**জাতীয় চারুকলা প্রদর্শনী** বাংলাদেশ শিল্পকলা একাডেমি আয়োজিত বাংলাদেশের চারুশিল্পের বৃহত্তম উৎসব। 

## ইতিহাস
১৯৭৪ সালে সমকালীন চিত্রকলা প্রদর্শনীর মধ্য দিয়ে শিল্পকলা একাডেমির চারুকলা বিষয়ক কর্মকাণ্ড শুরু হয়। এ কর্মকাণ্ডের সূত্র ধরে ১৯৭৫ সালে শিল্পকলা একাডেমির উদ্যোগে প্রথম জাতীয় চারুকলা প্রদর্শনীর যাত্রা শুরু। প্রতি দুই বছর পর পর শিল্পকলা একাডেমির উদ্যোগে এ প্রদর্শনী আয়োজিত হয়।

## ২৩তম জাতীয় চারুকলা প্রদর্শনী, ২০১৯
২৩তম জাতীয় চারুকলা প্রদর্শনী ১-২১ জুলাই ২০১৯ পর্যন্ত চলে। এ প্রদর্শনীতে অংশ নেওয়ার জন্য ৮৫০ জন শিল্পী আবেদন করেছিলেন। প্রাথমিক পর্যায়ে আবেদনকৃত শিল্পীদের মধ্যে ৩১০ জন শিল্পীর ৩২২টি শিল্পকর্ম বাছাই করা হয়। এর মধ্যে ১৫৯টি চিত্রকলা, ৪৫টি ভাস্কর্য, ৫০ টি ছাপচিত্র, ১৭টি কারুশিল্প, ৮টি মৃৎশিল্প, ৩৭টি স্থাপনা ও ভিডিও আর্ট, ৭টি কৃৎকলা (পারফরম্যান্স আর্ট)। পুরস্কারের জন্য সেরা শিল্পকর্ম বাছাইয়ে বিচারক হিসেবে ছিলেন শিল্পী আবদুস শাকুর শাহ, স্থপতি শামসুল ওয়ারেস, শিল্পী রণজীৎ দাস, শিল্পী ফরিদা জামান ও শিল্পী মোহাম্মদ ইউনুস।

২৩তম জাতীয় চারুকলা প্রদর্শনী পুরস্কার্রাপ্তরা হলেন - 
* বাংলাদেশ শিল্পকলা একাডেমি গ্র্যান্ড পুরস্কার - শিল্পী কামরুজ্জামান
* সম্মানসূচক পুরস্কার (চিত্রকলা) - শিল্পী রাফাত আহমেদ বাঁধন
* সম্মানসূচক পুরস্কার (ভাস্কর্য) - শিল্পী তানভীর মাহমুদ
* সম্মানসূচক পুরস্কার (ছাপচিত্র) - শিল্পী রুহুল করিম রুমী
* সম্মানসূচক পুরস্কার (স্থাপনা)- শিল্পী সহিদ কাজী
* বেঙ্গল ফাউন্ডেশন পুরস্কার - শিল্পী উত্তম কুমার তালুকদার
* দীপা হক পুরস্কার - শিল্পী সুমন ওয়াহিদ
* চিত্রশিল্পী কাজী আনোয়ার হোসেন পুরস্কার - শিল্পী ফারিয়া খানম তুলি

## আরও দেখুন
* দ্বিবার্ষিক এশীয় চারুকলা প্রদর্শনী

## তথ্যসূত্র

বিষয়শ্রেণী:বাংলাদেশের পুরস্কার
বিষয়শ্রেণী:চারুকলা
জোসেফিন ম্যাকালিস্টার ব্রিউ

**জোসেফিন ম্যাকালিস্টার ব্রিউ** (১৮ ফেব্রুয়ারি ১৯০৪–৩০ মে ১৯৫৭) ছিলেন একজন ব্রিটিশ শিক্ষাবিদ এবং যুবকর্মী। সামাজিক শিক্ষার বাহক হিসাবে তিনি দলগত সমাজকর্মের অন্যতম পথিকৃৎ ছিলেন।

## জীবন ও কাজ
থাম্ব|নিউপোর্টের সেন্ট উলোস স্কুল, যেখানে জোসেফিন ম্যাকালিস্টার ব্রু ছোটবেলায় পড়াশোনা করেছিলেন।
জোসেফিন ম্যাকালিস্টার ব্রিউ জন্মগ্রহণ করেছিলেন ওয়ালেসের লেনেলিতে। তিনি ছিলেন বুট ও জুতো ব্যবসায়ী ফ্রেডরিক চার্লস ব্রিউয়ের কন্যা। তিনি অ্যাবেরিস্টউইথের ওয়ালেস বিশ্ববিদ্যালয়ে ইতিহাস নিয়ে পড়াশোনা করেছিলেন এবং ১৯২৫ সালে সেখান থেকে স্নাতক ডিগ্রি অর্জন করেছিলেন। তারপরে তিনি ডরসেটের শেফট্সবারি বালিকা উচ্চবিদ্যালয়ে ইতিহাসের শিক্ষক হয়েছিলেন। ডক্টর অফ ল' অধ্যয়নের জন্য ১৯৩২ সালে তিনি কার্ডিফে গিয়েছিলেন।

ব্রিউ ১৯৫৬ সালে দু'বছর আগে শুরু করা ডিউক অফ এডিনবরা পুরস্কার প্রকল্পের অংশ পাইলট গার্লস অ্যাওয়ার্ড (১৯৫৮ সালে প্রবর্তিত) তৈরিতে মুখ্য ভূমিকা পালন করেছিলন।

## মৃত্যু ও উত্তরসূরি
জোসেফিন ম্যাকালিস্টার ব্রিউ ১৯৫৭ সালের ৩০ মে এসেক্সের উডফোর্ড গ্রিনে মৃত্যুবরণ করেছিলেন। ৩রা জুনে লন্ডনের ক্রেমাটোরিয়ামে তার অন্ত্যেষ্টিক্রিয়া অনুষ্ঠিত হয়েছিল।

নেচার ম্যাগাজিনে একটি শোকগাঁথাতে জন ওলফেন্ডেন লিখেছিলেন যে-এমন লোক খুব কমই আছে যারা ব্রিউয়ের মতো এত পরিপূর্ণভাবে, এত কার্যকররূপে ও সেবামূলকভাবে জীবন-যাপন করেছেন। তিনি এমন এক ব্যক্তি হিসাবে স্মরণীয় হয়ে থাকবেন যিনি শত শত পাগলাটে চঞ্চল বাচ্চাদের প্রতি কখনো তার তীব্র স্নেহ হারাননি।ডেম আইসোবেল ক্রিপস ব্রিউকে একটি 'গঠনমূলক শক্তি' হিসাবে বর্ণনা করেছিলেন। তার মতে-তিনি আমাদের সকলের কাছে মহান উপহার, তিনি আমাদের জাতিসূত্রে এমন কিছু তৈরি করেছেন যা প্রজন্ম থেকে প্রজন্ম ধরে বেচেঁ থাকবে।১৯৫৭ সালের ১৩ জুন কুইন্স বার্থডে অনার্সের অংশ হিসাবে তাকে সিবিই পদবীতে ভূষিত করা হয়েছিল।

## তথ্যসূত্র


## বহিঃসংযোগ

* ওয়ার্ল্ডক্যাটে জোসেফিন ম্যাকালিস্টার ব্রিউ  
* ইন্টারনেট আরকাইভে 

বিষয়শ্রেণী:১৯৫৭-এ মৃত্যু
বিষয়শ্রেণী:১৯০৪-এ জন্ম
বিষয়শ্রেণী:নারী সমাজকর্মী
বিষয়শ্রেণী:ব্রিটিশ শিক্ষাবিদ
বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার
ফাস্টলেন (২০১৭)

**ফাস্টলেন** একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র-এর জন্য প্রযোজনা করেছে। এটি ফাস্টলেন কালানুক্রমিকের অধীনে প্রচারিত তৃতীয় অনুষ্ঠান ছিল। এই অনুষ্ঠানটি ২০১৭ সালের ৫ই মার্চ তারিখে মার্কিন যুক্তরাষ্ট্রের উইস্কনসিনের মিলওয়াউকির বিএমও হ্যারিস ব্র্যাডলি সেন্টারে অনুষ্ঠিত হয়েছে; যা ২০১২ সালের এলিমিনেশন চেম্বারের পর এই মাঠে ডাব্লিউডাব্লিউইর প্রথম অনুষ্ঠান ছিল।

প্রাক-প্রদর্শনে একটিসহ মূল অনুষ্ঠান মিলিয়ে সর্বমোট দশটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে গোল্ডবার্গ ডাব্লিউডাব্লিউই ইউনিভার্সাল চ্যাম্পিয়নশিপ ম্যাচে কেভিন ওয়েন্সকে পরাজিত করেছে। অন্যান্য শীর্ষস্থানীয় ম্যাচে, বেইলি ডাব্লিউডাব্লিউই র নারী চ্যাম্পিয়নশিপের জন্য আয়োজিত একক ম্যাচে শার্লট ফ্লেয়ারকে এবং একক ম্যাচে রোমান রেইন্স ব্রোন স্ট্রোম্যানকে পিনফলের মাধ্যমে পরাজিত করেছে।

## কাহিনী
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান *[[ডাব্লিউডাব্লিউই র|র]]*-এ প্রদর্শন করা হয়েছে।

## পটভূমি
ফাস্টলেন হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের মার্চ মাসে অনুষ্ঠিত হয়। এই অনুষ্ঠানটির নাম "রোড টু রেসলম্যানিয়া" প্রতি ইঙ্গিত করে রাখা হয়েছে, যা রয়্যাল রাম্বল এবং রেসলম্যানিয়া মধ্যবর্তী দুই মাসের সময়কালে অনুষ্ঠিত হয়; ফাস্টলেনের প্রথম দুইটি অনুষ্ঠান ফেব্রুয়ারি মাসে অনুষ্ঠিত হলেও পরবর্তী অনুষ্ঠানগুলো মার্চ মাসে অনুষ্ঠিত হয়েছিল। ২০১৫ সালের ২২শে ফেব্রুয়ারি তারিখে প্রথমবারের মতো ফাস্টলেন অনুষ্ঠিত হয়েছে।

২০১৭ সালের এই অনুষ্ঠানটি ফাস্টলেন কালানুক্রমিকের তৃতীয় অনুষ্ঠান ছিল, যা ৫ই মার্চ তারিখে মার্কিন যুক্তরাষ্ট্রের উইস্কনসিনের মিলওয়াউকির বিএমও হ্যারিস ব্র্যাডলি সেন্টারে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবা এবং আন্তর্জাতিক বাজারে ডাব্লিউডাব্লিউই নেটওয়ার্কে সরাসরি সম্প্রচার করা হয়েছে।

## ফলাফল

## তথ্যসূত্র

## বহিঃসংযোগ
*  

২০১৭
ফাস্টলেন
ফাস্টলেন
বিষয়শ্রেণী:মার্চ ২০১৭-এ মার্কিন যুক্তরাষ্ট্রে ঘটনা
বিষয়শ্রেণী:২০১৭-এ উইস্কনসিন
বিষয়শ্রেণী:উইস্কনসিনে ঘটনা
বিষয়শ্রেণী:মিলওয়াউকিতে পেশাদার কুস্তি
মডার্ন ফ্যামিলি

***মডার্ন ফ্যামিলি*** আমেরিকান ব্রডকাস্টিং সংস্থার জন্য ক্রিস্টোফার লয়েড এবং স্টিভেন লেভিতান দ্বারা নির্মিত একটি আমেরিকান মকুমেন্টারি ফ্যামিলি সিটকম টেলিভিশন সিরিজ আহান। এটি 23 ই সেপ্টেম্বর, ২০০৯, এপ্রিল, ২০২০ থেকে এগারোটি মরসুম পর্যন্ত চলেছিল। এটি শহরতলির লস অ্যাঞ্জেলেসে তিনটি বৈচিত্র্যময় পরিবার সেটআপসের জীবন অনুসরণ করে, যা পিতৃতন্ত্র জে প্রিচেটের সাথে যুক্ত।

ক্রিস্টোফার লয়েড এবং স্টিভেন লেভিতান তাদের নিজস্ব "আধুনিক পরিবারের" গল্প শেয়ার করার সময় এই সিরিজটি কল্পনা করেছিলেন। *মডার্ন ফ্যামিলি* একটি নকশাকৃত castালাই নিযুক্ত করে এবং উপহাসমূলক শৈলীতে উপস্থাপিত হয়, স্বীকৃত সাক্ষাৎকার বিভাগগুলিতে অক্ষরগুলি প্রায়শই সরাসরি ক্যামেরায় কথা বলে।

এই সিরিজটি 10 ম মরসুমের জন্য 10 ই মে, 2017 এ পুনর্নবীকরণ করা হয়েছিল, 26 সেপ্টেম্বর, 2018 এ প্রিমিয়ার হয়েছিল; তারপরে একাদশ এবং চূড়ান্ত মরসুমের জন্য 5 ফেব্রুয়ারি, 2019, 25 সেপ্টেম্বর, 2019 এ প্রিমিয়ার হয়েছিল  2020 এপ্রিল 8 এ প্রচারিত হয়েছে সিরিজের সমাপ্তি।

## তথ্যসূত্র

বিষয়শ্রেণী:ইংরেজি ভাষার টেলিভিশন অনুষ্ঠান
সিরাস পর্বত

**সিরাস পর্বত** একটি  উচ্চতা বিশিষ্ট পর্বত চূড়া। এটি কানাডিয় রকি পর্বতমালার অন্তর্গত। কানাডার আলবার্টা প্রদেশে  ব্যানফ জাতীয় উদ্যান ও হোয়াইট গোট বন্যপ্রাণী এলাকার সীমানায় উত্তর সাসক্যাচুয়ান নদী উপত্যাকার উর্ধাংশে এই পর্বততের অবস্থান। এটির নিকটতম পর্বত- স্টুয়ার্ট পর্বত, যা সিরাস পর্বতের  উত্তর-উত্তরপূর্ব দিকে  দূরে অবস্থিত। সিরাস পর্বত সাসক্যাচুয়ান ক্রসিং এবং সানওয়াপ্টা গিরিপথের মাঝখানে আইসফিল্ডস পার্কওয়ের পূর্ব পাশে অবস্থিত।

## ইতিহাস
১৯২৮ সালে মরিসন পি ব্রিজল্যান্ড এই পর্বতের নাম 'হান্টিংটন পর্বত' রাখার পরামর্শ দিয়েছিলেন, তবে তা গৃহীত হয়নি। তবে 'হান্টিংটন' নামটি পর্বতের পূর্বদিকের নিচের অংশের হিমবাহের নামকরণে গৃহীত হয়। হান্টিংটনের পরিবর্তে পর্বতটির নাম 'সিরাস পর্বত' রাখা হয়। ১৯৩৫ সালে এই নামটি আনুষ্ঠানিকভাবে গৃহীত হয়। ১৯৩৯ সালে পর্বতারোহি সি বি সিজন্স ও এইচ জে সিজন্স সর্বপ্রথম এই পর্বত আরোহণ করেছিলেন।

## ভূতত্ত্ব
ব্যানফ জাতীয় উদ্যানের অন্যান্য পর্বতের মত সিরাস পর্বত মূলত প্রাক-ক্যাম্ব্রিয়ান থেকে জুরাসিক যুগের পাললিক শিলায় গঠিত। ল্যরামাইড অরোজেনি'র মত ভূতাত্ত্বিক ঘটনা চলাকালে অগভীর সমুদ্রের পাললিক শিলা ধাক্কা দিয়ে আরো পূর্ব দিকের অপেক্ষাকৃত নবীন শিলার উপর ঠেলে দিলে এপর্বতগুলির সৃষ্টি হয়। সিরাস পর্বতের পূর্বদিকটি সম্প্রসারণশীল বরফের আচ্ছাদনে আবৃত, যা হান্টিংটন হিমবাহ নামে পরিচিত।

## জলবায়ু
কোপেনের জলবায়ু শ্রেনীবিভাগ অনুযায়ী সিরাস পর্বত, উত্তর মেরুর ঠিক দক্ষিণে অবস্থিত ঠান্ডা, তুষারাবৃত শীত মৌসুম এবং মৃদু গ্রীষ্মকালীন জলবায়ু অঞ্চলে অবস্থিত। এখানে তাপমাত্রা সাধারণত -২০° এবং শীতল বায়ূ প্রবাহ থাকলে -৩০° সেলসিয়াস পর্যন্ত নেমে যায়। শীতকালে আবহাওয়ার পরিস্থিতি সিরাস মাউন্টেনের পশ্চিমদিকের ভিত্তি তথা উইপিং দেয়াল কানাডিয় রকিজের বরফ আরোহণের জন্য প্রধান অকর্ষণে পরিণত হয়। সিরাস পর্বতের বারিপাতে জমা পানি নেমে এসে উত্তর সাসক্যাচুয়ান নদীর মাধ্যমে নিষ্কাশিত হয়।

## পর্বত আরোহণের পথ
সিরাস পর্বতের তুষারাবৃত আরোহণ পথগুলি(শ্রেনীসহ) -

* *পোলার সার্কাস* - ডাব্লিউ আই ৫
* *স্নিভেলিং গালি* - ডাব্লিউ আই ৩
* *উইপিং দেয়াল* - ডাব্লিউ আই ৩-৬
* *উইপিং স্তম্ভ* - ডাব্লিউ আই ৬

## চিত্রশালা

চিত্র:Cirrus Mountain Alberta.jpg|সিরাস পর্বতে সূর্যাস্তের আলো
চিত্র:Mountain Ridge, Icefields Parkway (5829663240).jpg|সিরাস পর্বতের দক্ষিণ চূড়া (৩১৬০+ মিটার)
চিত্র:Weeping Wall and Athabasca River Jasper.jpg|উইপিং দেয়াল


## ভৌগোলিক অবস্থান

## তথ্যসূত্র

## বহিঃসংযোগ
* সিরাস পর্বতের আবহাওয়া

বিষয়শ্রেণী:আলবার্টার পর্বত
বিষয়শ্রেণী:ব্যানফ‌ জাতীয় উদ্যানের পর্বত
কৃষিভিত্তিক সমাজ

থাম্ব|কম্বোডিয়ার ধানক্ষেতে মহিষ দিয়ে মই দেয়া হচ্ছে
**কৃষিভিত্তিক সমাজ**  () এমন সম্প্রদায় যারা অর্থনীতি, ফসল এবং চাষযোগ্য জমি ও রক্ষণাবেক্ষণের উপর ভিত্তি করে। কৃষিভিত্তিক সমাজকে সংজ্ঞায়িত করার আরেকটি উপায় হচ্ছে একটি জাতির মোট উৎপাদন কৃষিক্ষেত্রে কত অংশ তা দেখা। কৃষিভিত্তিক সমাজে জমি চাষ করাই তাদের সম্পদের প্রাথমিক উৎস। এই জাতীয় সমাজ জীবিকা নির্বাহের জন্য অন্যান্য উপায় এবং কাজের অভ্যাস করতে পারে, তবে কৃষি এবং কৃষিকাজের গুরুত্বকে জোর দিবে।  কৃষিভিত্তিক সমাজের সূচনা হয় আজ থেকে ১০,০০০ বছর আগে এবং আজও বিদ্যমান আছে। তারা মানব ইতিহাসের রেকর্ড করা বেশিরভাগ ক্ষেত্রে আর্থ-সামাজিক সংগঠনের সর্বাধিক সাধারণ রূপ।
## ইতিহাস
কৃষিভিত্তিক সমাজের আগে শিকারী ও সংগ্রহকারী এবং উদ্যানতত্ত্ব সমিতি এবং শিল্পভিত্তিক সমাজের রূপান্তর ঘটে। নিওলিথিক বিপ্লব নামে কৃষি রূপান্তর স্বাধীনভাবে একাধিকবার সংঘটিত হয়েছিল।
## তথ্যসূত্র

বিষয়শ্রেণী:কৃষির ইতিহাস
গোটিপুয়া

**গোটিপুয়া** ভারতের ওড়িশা রাজ্যের একটি ঐতিহ্যবাহী নৃত্য এবং ওড়িশি শাস্ত্রীয় নৃত্যের পূর্বসূরী। এটি উড়িশায় কয়েক শতাব্দী ধরে অল্প বয়সী ছেলেরা পরিবেশন করে আসছে, তারা জগন্নাথ এবং কৃষ্ণের প্রার্থনা করার জন্য মহিলাদের পোশাক পরে। এই নৃত্যটি এমন একদল ছেলের দ্বারা সম্পাদিত হয় যারা রাধা এবং কৃষ্ণের জীবন কাহিনী থেকে অনুপ্রাণিত নৃত্য পরিবেশন করে। ছেলেরা অল্প বয়স থেকে শুরু করে বয়ঃসন্ধিকাল পর্যন্ত নাচ শেখে, যতক্ষন না তাদের পুরুষালি চেহারা ফুটে ওঠে। ওড়িয়া ভাষায়, গোটিপুয়ার অর্থ "একটি বালক" (*গোটি-পুয়া*)। ওড়িশার রঘুরাজপুর (পুরীর কাছে), একটি ঐতিহাসিক গ্রাম যা গোটিপুয়া নৃত্যের জন্য পরিচিত। গোটিপুয়া নৃত্যের সাথে ঐতিহ্যবাহী ওড়িশি সংগীত থাকে এবং এর প্রাথমিক ঘাতবাদ্য হচ্ছে মার্দল।

## নৃত্যশিল্পী
সুন্দরী নর্তকীতে রূপান্তরিত হবার জন্য ছেলেরা তাদের চুল কাটে না, পরিবর্তে তারা চুল বড় করে বাঁধে এবং তাতে ফুলের মালা দেয়। তারা সাদা এবং লাল মিশ্রিত পাউডার গুঁড়ো মুখে লাগায়। চোখ বড় দেখানোর জন্য তারা চোখে * কাজল * টানে। তারা কপালে, সাধারণত বৃত্তাকার, টিপ পরে, তাকে ঘিরে চন্দনের ফোঁটা দিয়ে নকশা তৈরি করে। প্রতিটি নৃত্য বিদ্যালয়ের বিশিষ্ট ঐতিহ্যবাহী অনন্য নকশা থাকে।

সময়ের সাথে সাথে নৃত্যের পোশাক বিবর্তিত হয়েছে। চিরায়ত পোশাকটি হল চকচকে অলঙ্করণ সহ একটি উজ্জ্বল বর্ণের ব্লাউজ, যার পোশাকি নাম *কাঁচুলা*। একটি সূচিকর্ম করা রেশমের কাপড় (*নিবিবন্ধ*) কোমরের চারপাশে জড়ানো থাকে। কিছু নৃত্যশিল্পী এখনও *পাট্টাসারী* পরার ঐতিহ্য মেনে চলে, এটি প্রায়  লম্বা একটি পাতলা কাপড়ের টুকরো, যেটি উভয় দিকে সমান দৈর্ঘ্যের হয় এবং নাভিতে একটি গিঁট দিয়ে শক্তভাবে পরা হয়। তবে, এই ঐতিহ্যবাহী পোষাককে বর্তমানে প্রতিস্থাপিত করেছে একটি নতুন নকশা করা কাপড় যেটি পরিধান করা সহজ।

নৃত্যশিল্পীরা বিশেষভাবে তৈরি করা, পুঁতির গহনা পরে, যার মধ্যে আছে: গলার হার, কঙ্কণ, বাজুবন্ধনী এবং কানের অলঙ্কার। নাকছাবি পরার বদলে এখন নাকে নকশা করা হয়। গোড়ালিতে নুপূর পরা থাকে, পা দিয়ে টোকা দিলে নুপূরধ্বনি বার হয়। হাতের তালু এবং পায়ের পাতায় * আলতা * নামে পরিচিত একটি লাল তরল দিয়ে আঁকা হয়। পোশাক, গহনা এবং নুপূর পবিত্র বলে বিবেচিত হয়।
## আরো দেখুন

* ওড়িশার লোকনৃত্যের রূপগুলি
* ভারতীয় লোকনৃত্যের তালিকা

## তথ্যসূত্র

## বহিঃসংযোগ
* www.gotipua.com

বিষয়শ্রেণী:ওড়িশি
বিষয়শ্রেণী:ভারতীয় লোকনৃত্য
বিষয়শ্রেণী:ওড়িশার সংস্কৃতি
মেমফিস, মিশর

**মেমফিস** (*মেনেফের*) ( **&nbsp; ; বোহাইরিক; ) ছিল *mḥw* (*"উত্তর"*) নামে পরিচিত নিম্ন মিশরের প্রথম নোম আইনেবু-হেদ্জের প্রাচীন রাজধানী। অধুনা মিশর রাষ্ট্রের বৃহত্তর কায়রোর গিজার ২০ কিলোমিটার (১২ মাইল) দক্ষিণে আধুনিক শহর মিত রাহিনার কাছে মেমফিসের ধ্বংসাবশেষ অবস্থিত।

খ্রিস্টপূর্ব তৃতীয় শতাব্দীতে প্রাচীন মিশরের হেলেনীয় যুগের টলেমীয় রাজ্যের অধিবাসী এক পুরোহিত ও ইতিহাসবিদ মানেথো উল্লিখিত একটি কিংবদন্তি অনুযায়ী, ফ্যারাও মেনেস এই শহরটি প্রতিষ্ঠা করেছিলেন। পুরনো রাজ্যের আমলে মেমফিস ছিল প্রাচীন মিশরের রাজধানী (*কেমেত* বা *কুমাত*) এবং প্রাচীন মিশরের সমগ্র ইতিহাস জুড়েই এটি একটি গুরুত্বপূর্ণ শহর হিসেবেই রয়ে যায়।

## পাদটীকা

## তথ্যসূত্র

## আরও পড়ুন

* Herodotus, *[[The Histories of Herodotus|The Histories]]* (Vol II).
* Diodorus Siculus, *[[Bibliotheca historica]]*, (Vol I).
* Strabo, *[[Geographica]]*, Book XVII: North Africa.
* Suetonius, *[[The Twelve Caesars]]*, Part XI: Life of Titus.
* 
* 
* Government of France (1809–1822). *[[Description de l'Égypte]]*. Paris: Imprimerie impériale.
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* *Tanis: l'Or des pharaons*. Paris: Association Française d’Action Artistique (1987).
* 
* 
* 
* 
* 
* 
* 
* 
* 
* 
* 
* 
* 

## বহিঃসংযোগ

* On the Memphis Theology
* Ancient Egypt.org
* Photos of Memphis, University of Chicago 
* Digital Egypt for Universities
* Photos of Memphis, Egiptomania.com


বিষয়শ্রেণী:মিশরের প্রত্নক্ষেত্র
বিষয়শ্রেণী:প্রাচীন মিশরীয় নগর
বিষয়শ্রেণী:মিশরীয় পুরাণ
বিষয়শ্রেণী:মিশরতত্ত্ব
বিষয়শ্রেণী:মিশরের বিশ্ব ঐতিহ্যবাহী স্থান
বিষয়শ্রেণী:মিশরের পূর্বতন রাজধানী
বিষয়শ্রেণী:মিশরের প্রত্নতাত্ত্বিক স্থান
বিষয়শ্রেণী:মিশরের প্রাক্তন জনবহুল স্থান
বিষয়শ্রেণী:মিশরের উন্মুক্ত জাদুঘর
বিষয়শ্রেণী:মিশরের দর্শনীয় স্থান
বিষয়শ্রেণী:গিজা গভর্নরেটের জনবহুল স্থান
বিষয়শ্রেণী:খ্রিস্টপূর্ব ৪র্থ সহস্রাব্দে প্রতিষ্ঠিত
বিষয়শ্রেণী:খ্রিস্টপূর্ব ৪র্থ সহস্রাব্দে প্রতিষ্ঠিত জনবহুল স্থান
উইলসন পর্বত (আলবার্টা)

**উইলসন পর্বত** কানাডার আলবার্টা প্রদেশের ব্যানফ জাতীয় উদ্যানের অবস্থিত উত্তর সাসক্যাচুয়ান নদীর উপত্যাকা অঞ্চলের  একটি পর্বত। ভৌগোলিকভাবে পর্বতটি কানাডিয় রকিজের অংশ।  উত্তরপূর্বে অবস্থিত ক্লাইন পর্বত, এই পর্বতের নিকটতম পর্বত চূড়া। সাসক্যাচুয়ান ক্রসিং-এর কাছে আইসফিল্ডস পার্কওয়ে ও ডেভিড থম্পসন মহাসড়কের মিলনস্থলে উত্তর সাসক্যাচুয়ান নদী, মিস্টায়া নদী এবং হাউসে নদীর মোহনার ঠিক উত্তরে উইলসন পর্বতের অবস্থান।

## ইতিহাস
১৮৯৮ সালে নরম্যান কলি কানাডিয় রকিজের অভিযান চালানো অভিযাত্রী টম এডমন্ডস উইলসন (১৮৫৯-১৯৩৩)-এর সম্মানে এই পর্বতের নাম উইলসন পর্বত রাখেন। ১৯০২ সালে পর্বতারোহি জেমস আউটরাম ও ক্রিশ্চিয়ান কউফম্যান সর্বপ্রথম এই পর্বত আরোহণ করেছিলেন। ১৯২৪ সালে *[[জিয়োগ্রাফিকাল নেমস বোর্ড অব কানাডা]]* কর্তৃক আনুষ্ঠানিকভাবে উইলসন পর্বতের নাম গৃহীত হয়।

## ভূতত্ত্ব
ব্যানফ জাতীয় উদ্যানের অন্যান্য পর্বতের মত উইলসন পর্বত মূলত প্রাক-ক্যাম্ব্রিয়ান থেকে জুরাসিক যুগের পাললিক শিলায় গঠিত। ল্যরামাইড অরোজেনি'র মত ভূতাত্ত্বিক ঘটনা চলাকালে অগভীর সমুদ্রের পাললিক শিলা ধাক্কা দিয়ে আরো পূর্ব দিকের অপেক্ষাকৃত নবীন শিলার উপর ঠেলে দিলে এপর্বতগুলির সৃষ্টি হয়। উইলসন পর্বতের পশ্চিম এবং দক্ষিণ পৃষ্ঠ শক্তিশালী, পাথুরে খাড়ি দ্বারা চিহ্নিত, অন্যদিকে উত্তর এবং পূর্ব পৃষ্ঠ সম্প্রসারণশীল বরফের আচ্ছাদনে আবৃত যা উইলসন বরফক্ষেত্র নামে পরিচিত।

## জলবায়ু
কোপেনের জলবায়ু শ্রেনীবিভাগ অনুযায়ী উইলসন পর্বত, উত্তর মেরুর ঠিক দক্ষিণে অবস্থিত ঠান্ডা, তুষারাবৃত শীত মৌসুম এবং মৃদু গ্রীষ্মকালীন জলবায়ু অঞ্চলে অবস্থিত। এখানে তাপমাত্রা সাধারণত -২০° এবং শীতল বায়ূ প্রবাহ থাকলে -৩০° সেলসিয়াস পর্যন্ত নেমে যায়। শীতকালে আবহাওয়ার পরিস্থিতি সিরাস মাউন্টেনের পশ্চিমদিকের ভিত্তি তথা উইপিং দেয়াল কানাডিয় রকিজের বরফ আরোহণের জন্য প্রধান অকর্ষণে পরিণত হয়। উইলসন পর্বতের বারিপাতে জমা পানি নেমে এসে সাসক্যাচুয়ান নদীর মাধ্যমে নিষ্কাশিত হয়।

## পর্বত আরোহণের পথ
[বাম|থাম্ব|280x280পিক্সেল|উত্তরদিক্গামী [আইসফিল্ডস পার্কওয়ে থেকে উইলসন পর্বত।]]
উইলসন পর্বতের তুষারাবৃত আরোহণ পথগুলি (শ্রেনীসহ) -

* ড্যান্সিং উইথ কেওস – ডাব্লিউ আই ৬
* *মিডনাইট র‍্যাম্বলার* – ডাব্লিউ আই ৩
* *উইলসন মেজর* – ডাব্লিউ আই ৩-৬
* *লেডি উইলসন'স রাইট টিট* – ডাব্লিউ আই ৪
* *লেডি উইলসন'স ক্লিভেজ* – ডাব্লিউ আই ৩
* *টোটেম পোল* – ডাব্লিউ আ ৫ই
* *লিভিং ইন প্যারাডাইস* – ডাব্লিউ আই ৬+
* *সানটোরি* – ডাব্লিউ আই ৬
* *স্কিনি পাপি* – ডাব্লিউ আই ৫
* *ফিল স্পেক্টার'স নাইটমেয়ার* – ডাব্লিউ আই ৬
* *মিক্সড মন্সটার* – এম৮ ডাব্লিউ আই ৫+

## চিত্রশালা

চিত্র:Mount Wilson in Banff National Park, Canada.jpg|উইলসন পর্বত
চিত্র:Mount Wilson's cliffs.jpg|সাসক্যাচুয়ান ক্রসিং হতে উইলসন পর্বতের নিম্নাশের খাড়িসমূহ।


## ভৌগোলিক অবস্থান

## তথ্যসূত্র

## বহিঃসংযোগ

* উইলসন পর্বতের আবহাওয়া

বিষয়শ্রেণী:আলবার্টার পর্বত
বিষয়শ্রেণী:ব্যানফ‌ জাতীয় উদ্যানের পর্বত
ক্যাডমিয়াম আয়োডাইড

**ক্যাডমিয়াম আয়োডাইড** একটি অজৈব যৌগ যার রাসায়নিক সংকেত CdI2।এটি ক্যাডমিয়াম ধাতু এবং আয়োডিনের একটি রাসায়নিক যৌগ।
## প্রস্তুতি
ক্যাডমিয়াম ধাতু বা তার অক্সাইড, হাইড্রোক্সাইড বা কার্বনেটের সাথে হাইড্রোআয়ডিক অ্যাসিডের বিক্রিয়া করে ক্যাডমিয়াম আয়োডাইড প্রস্তুত করা হয়।

এছাড়াও, আয়োডিন এবং ক্যাডমিয়াম এক সঙ্গে গরম করে এই যৌগটি তৈরি করা যেতে পারে।

## স্ফটিক গঠন
ক্যাডমিয়াম আয়োডাইডে আয়োডাইড আয়নগুলি একটি ষট‍্কোণীয় ঘন ঠাসা গঠন তৈরি করে অন্যদিকে ক্যাডমিয়াম আয়নগুলি অষ্টতলীয়  গঠন তৈরি করে। ক্যাডমিয়াম আয়োডাইড বেশিরভাগ ক্ষেত্রে আয়নিকভাবে বন্ধনযুক্ত কিন্তু আংশিক সমযোগী ধর্ম রয়েছে।

## তথ্যসূত্র

বিষয়শ্রেণী:অজৈব যৌগ
বিষয়শ্রেণী:ক্যাডমিয়াম যৌগ
বিষয়শ্রেণী:আয়োডাইড
বিষয়শ্রেণী:ধাতব হ্যালাইড
বিষয়শ্রেণী:ফটোগ্রাফিক রাসায়নিক পদার্থ
ফাড় চিত্রকর্ম

**ফাড় চিত্রকর্ম** বা **ফাড়** (সংস্কৃত লিপ্যান্তরের আন্তর্জাতিক বর্ণমালা: *Phad*, হিন্দি: फड़ ) হল ভারতের রাজস্থান রাজ্যে অনুশীলিত গোটান কাগজে চিত্রকর্ম এবং লোকশিল্পের একটি শৈলী 
## বর্ণনা
এই শৈলীর চিত্রকর্মটি ঐতিহ্যগতভাবে একটি দীর্ঘ কাপড় বা ক্যানভাসে করা হয়, যেটি *ফাড়* নামে পরিচিত। রাজস্থানের লোক দেবদেবীদের বিবরণ, বেশিরভাগই পাবুজি এবং দেবনারায়ণকে নিয়ে, *ফাড়*এ চিত্রিত হয়েছে। 'ভোপা' যাজক-গায়করা ঐতিহ্যগতভাবে আঁকা *ফাড়* কে সাথে রাখেন এবং এবং সেগুলিকে এই অঞ্চলের রেবারী সম্প্রদায় দ্বারা উপাসনা করা লোক দেবদেবীদের চলমান মন্দির হিসাবে ব্যবহার করেন। পাবুজির *ফাড়* সাধারণত দৈর্ঘ্যে প্রায় ১৫ ফুট হয়, আর দেবনারায়ণের *ফাড়* সাধারণত ৩০ ফুট দীর্ঘ। ঐতিহ্যগতভাবে *ফাড়* প্রাকৃতিক রঙে আঁকা হয়।

রাজস্থানের ভিলওয়াড়া জেলার ভিলওয়াড়া এবং শাহপুরার জোশী পরিবারগুলি গত দুই শতাব্দী ধরে এই লোকশিল্পের ঐতিহ্যবাহী শিল্পী হিসাবে ব্যাপকভাবে পরিচিত। বর্তমানে, শ্রী লাল জোশী, নন্দ কিশোর জোশী, প্রদীপ মুখার্জি, প্রকাশ জোশী, ঘনশ্যাম জোশী এবং শান্তি লাল জোশঈ *ফাড় চিত্রকলা*র সর্বাধিক প্রখ্যাত শিল্পী। তাঁরা তাঁদের উদ্ভাবন এবং সৃজনশীলতার জন্য পরিচিত।
## ফাড়ের কিছু উদাহরণ
এই শিল্পের পরম্পরাগত উদাহরণ হল দেবনারায়ণের ফাড় এবং পাবুজির ফাড়। প্রায় চল্লিশ বছর আগে শ্রী লাল জোশী এবং প্রদীপ মুখার্জি এই শৈলীতে বিপ্লব এনেছিলেন। মুখার্জির চিত্রকর্মগুলি *[[রামচরিতমানস]]*, *[[গীতগোবিন্দম্]]*, *[[কুমারসম্ভবম্]],* *[[ভগবদ্গীতা]]* এবং  *[[হনুমান চালিশা]]*র ওপর ভিত্তি করে নির্মিত। ফাড় চিত্রকলার শিল্পটি যোশী সম্প্রদায় একচেটিয়াভাবে অনুশীলন করেছিল। কিন্তু পরে, ১৯৬০ সালে, শ্রী লাল জোশী প্রত্যেককে এই শিল্পশৈলী শেখার সুযোগ করে দেবার জন্য 'জোশী কলা কেন্দ্র' নামে একটি বিদ্যালয় খোলেন। বর্তমানে বিদ্যালয়টির নাম 'চিত্রশালা'। 

## তথ্যসূত্র

## আরো পড়ুন
* (see index: p.&nbsp;148-152)

## বহিঃসংযোগ
* A dedicated website on phad painting

বিষয়শ্রেণী:রাজস্থানি সংস্কৃতি
বিষয়শ্রেণী:ভারতীয় শিল্পকলা
বিষয়শ্রেণী:ভিলওয়াড়া জেলা
বিষয়শ্রেণী:রাজস্থানি শিল্পকলা
বিষয়শ্রেণী:ভারতীয় চিত্রকর্ম
কোলম্যান পর্বত (আলবার্টা)

**কোলম্যান পর্বত** কানাডার আলবার্টা প্রদেশের ব্যানফ জাতীয় উদ্যানের অবস্থিত উত্তর সাসক্যাচুয়ান নদীর উপত্যাকা অঞ্চলের  একটি পর্বত চূড়া। ভৌগোলিকভাবে পর্বতটি কানাডিয় রকিজের অংশ।  উত্তরে অবস্থিত সিরাস পর্বত, এটির নিকটতম পর্বত। সাসক্যাচুয়ান ক্রসিং এবং সানওয়াপ্টা গিরিপথের মধ্যবর্তি স্থানে আইসফিল্ডস পার্কওয়ের পূর্বপাশে কোলম্যান পর্বতের অবস্থান।
 
## ইতিহাস

১৮৯৮ সালে কানাডিয় ভূতত্ত্ববিদ আর্থার ফিলিমন কোলম্যান(১৮৫২-১৯৩৯)-এর সম্মানে এই পর্বতের নাম 'কোলম্যান পর্বত' রাখা হয়। কোলম্যান বর্তমান জেসপার জাতীয় উদ্যান অঞ্চল অনুসন্ধানকারী প্রথম শ্বেতাঙ্গদের একজন ছিলেন।

## ভূতত্ত্ব

ব্যানফ জাতীয় উদ্যানের অন্যান্য পর্বতের মত কোলম্যান পর্বত মূলত প্রাক-ক্যাম্ব্রিয়ান থেকে জুরাসিক যুগের পাললিক শিলায় গঠিত। ল্যরামাইড অরোজেনি'র মত ভূতাত্ত্বিক ঘটনা চলাকালে অগভীর সমুদ্রের পাললিক শিলা ধাক্কা দিয়ে আরো পূর্ব দিকের অপেক্ষাকৃত নবীন শিলার উপর ঠেলে দিলে এপর্বতগুলির সৃষ্টি হয়।

## জলবায়ু

কোপেনের জলবায়ু শ্রেনীবিভাগ অনুযায়ী কোলম্যান পর্বত, উত্তর মেরুর ঠিক দক্ষিণে অবস্থিত ঠান্ডা, তুষারাবৃত শীত মৌসুম এবং মৃদু গ্রীষ্মকালীন জলবায়ু অঞ্চলে অবস্থিত। এখানে তাপমাত্রা সাধারণত -২০° এবং শীতল বায়ুপ্রবাহ থাকলে -৩০° সেলসিয়াস পর্যন্ত নেমে যায়। উইলসন পর্বতের বারিপাতে জমা পানি নেমে এসে উত্তর সাসক্যাচুয়ান নদীর মাধ্যমে নিষ্কাশিত হয়।

## চিত্রশালা

File:Mount Coleman from Wilcox Pass.jpg|উইলকক্স গিরিপথ হতে কোলম্যান পর্বত
File:Icefields Parkway view of Mount Coleman.jpg|আইসফিল্ডস পার্কওয়ে হতে কোলম্যান পর্বত


## ভৌগোলিক  অবস্থান

## তথ্যসূত্র

বিষয়শ্রেণী:আলবার্টার পর্বত
বিষয়শ্রেণী:ব্যানফ‌ জাতীয় উদ্যানের পর্বত
উড়ুপি মাট্টু গুল্লা (বেগুন)

ডান|থাম্ব|উদুপি মট্টু গুল্লা
**উডুপি মাট্টু গুল্লা,** অথবা **উডূপী মাট্টি গুল্লা** হলো সবুজ বেগুনের একটি প্রকার, যা ভারতের কর্ণাটক রাজ্যের উড়ুপি জেলার মাট্টি গ্রামে সর্বাধিক ফলন হয়ে থাকে। একে ২০১১ সালে ভৌগোলিক সূচক ট্যাগ দেওয়া হয়েছিল

## বর্ণনা
কথিত আছে মাট্টু গুল্লা ৪০০ বছর ধরে মাট্টিতে জন্মে আসছে, কিংবদন্তীর সাথে এর উৎসটি উদোপীর সোদে বদিরাজ মাঠের শ্রী বদিরাজ তীর্থের সাথে যুক্ত হয়েছে। উদয়ভার নদী ও স্বর্ণা নদীর মধ্যে ৫০০ একরও বেশি জমির মধ্যে এটি চাষ করা হয়েছিল। মাট্টি ছাড়াও এটা পার্শ্ববর্তী পাঙ্গোলা, কোপলাএবং কাইপুঞ্জাল গ্রামে চাষ হয়। যে জমিতে এটি জন্মেছে তা মাছের খাবার সার দিয়ে সমৃদ্ধ হয়।

মাট্টু গুল্লা সবুজ রঙের হয়, যা অন্যান্য বেগুনি বেগুনের থেকে আলাদা। "গুল্লা" শব্দটি ইঙ্গিত করে এটি গোলক আকার। এটি একটি মৌসুমী সবজি যা সেপ্টেম্বর ও অক্টোবর মাস থেকে বর্ষা মৌসুমের পরে জন্মে। এটিতে আর্দ্রতা কম রয়েছে এবং এটি এর অনন্য স্বাদের জন্য পরিচিত। মাট্টু গুল্লা উদুপি রান্নার একটি বহুল ব্যবহৃত সবজি বিশেষত সাম্বার রান্নায়। মাট্টু গুল্লা তার অস্বাভাবিক এবং অনন্য স্বাদ এবং উৎপাদনের একচেটিয়া অবস্থানের জন্য ২০১১ সালে ভৌগোলিক সূচক ট্যাগটি পেয়েছিলেন।

মাট্টু গুল্লা উৎপাদন বিভিন্ন কারণে সাম্প্রতিক বছরগুলোতে কমে গিয়েছে। বিভিন্ন কারণে যেমন- কীটপতঙ্গের আক্রমণ ও বিটি বেগুনের আবির্ভাব। উদ্যানতত্ত্ব অধিদপ্তরের মতে, এটি হেক্টর প্রতি আনুমানিক ৪০ টন ফলন সহ, ২০১৫ সালে ৬৭ হেক্টর জমিতে জন্মেছিল।

## আরো দেখুন

* ভারতে ভৌগোলিক সূচকগুলির তালিকা

## তথ্যসূত্র

বিষয়শ্রেণী:কর্ণাটকের ভৌগোলিক নির্দেশক
বিষয়শ্রেণী:কর্ণাটকের কৃষি
বিষয়শ্রেণী:বেগুন
বিষয়শ্রেণী:উড়ুপি জেলা
গিরনারের কেসর আম

**গিরনারের কেসর আম** হলো পশ্চিম ভারতের গুজরাতের গিরনারের পাহাড়ের পাদদেশে জন্মানো এক ধরনের আম। এই আমটির নাম **গির কেসর**  বা অনেক সময় **কেসর** নামেও পরিচিত। এই আমের শাঁস উজ্জ্বল কমলা রঙের  জন্য বিশেষভাবে পরিচিত। ২০১১ সালে এই আমটিকে বিশেষ ভৌগোলিক নির্দেশক পণ্যের  মর্যাদা দেওয়া হয়েছিল।

## ইতিহাস
১৯৩১ সালে গির কেসর আমটির প্রথম ফলন হয়। বনথালীর জুনাগড় উজির সেল ভাই এই আমটি প্রথম ফলিয়েছিলেন। এরপর  গিরনার পাদদেশে জুনাগড় লাল ডোরি খামারে প্রায় ৭৫ টি জোড় কলমের চারা রোপণ করা হয়েছিল। কথিত আছে, ১৯৩৪ সালে থেকে আমটি "কেশর" নামে পরিচিত ছিল যখন জুনাগড়ের তৃতীয় নবাব মুহাম্মদ মহাবত খান এই আমের শাঁসের কমলা রঙ দেখে বলেছিলেন যে "এটিই কেসর"। জাফরানের হিন্দি হলো কেশর।

## উৎপাদন
ভারতের গুজরাত প্রদেশের সৌরাষ্ট্র অঞ্চলের জুনাগড় ও আমরেলি জেলার প্রায় ২০,০০০ হেক্টর জমিতে কেসর আমের চাষ হয়, যার আনুমানিক উৎপাদন বছরে প্রায় দুই লক্ষ টন। তবে, কেবল গির অভয়ারণ্য এলাকার আশেপাশের থেকে আমের যে  উৎপাদন হয় সরকারীভাবে সেটাই "গির কেসর আম" নামে পরিচিত।

সাধারণত বর্ষাকালের পর অক্টোবর মাসের  কাছাকাছি থেকে এই প্রজাতির আমের চাষ  চাষ শুরু হয় এবং এপ্রিল মাসে গির কেশর আম বাজারে চলে আসে। গির কেশর আম ফলের মধ্যে বেশ দামি।

## ভৌগোলিক নির্দেশক
গুজরাত অ্যাগ্রো ইন্ডাস্ট্রিজ কর্পোরেশন (জিএআইসি) লিমিটেড গির কেসর আমটিকে  ভৌগোলিক নির্দেশক (জিআই) পণ্য হিসাবে নিবন্ধনের প্রস্তাব দিয়েছে।  ২০১০ সালে জুনাগড় কৃষি বিশ্ববিদ্যালয় আবেদন করার পরে, ২০১১ সালে চেন্নাইয়ের ভৌগোলিক নির্দেশক (জিআই) রেজিস্ট্রি দ্বারা গির কেশর আম ভৌগোলিক নির্দেশক সামগ্রী হিসেবে স্বীকৃতি পায়। "গির কেশর" নামটিকে এই অঞ্চলে জন্মানো আমের পণ্য বলে স্বীকৃতি দেওয়া হয়। এটি গুজরাতের প্রথম কৃষি পণ্য এবং ভারতের দ্বিতীয় আমের জাত (উত্তর প্রদেশের দশেরি আমের পরে) হিসাবে জিআই পণ্য বলে স্বীকৃতি  অর্জন করেছেI
## তথ্যসূত্র

বিষয়শ্রেণী:গুজরাতের অর্থনীতি
বিষয়শ্রেণী:গুজরাতের কৃষি
বিষয়শ্রেণী:গুজরাতের ভৌগোলিক নির্দেশক
বিষয়শ্রেণী:আমের জাত
ঘর্ম নিঃসরণ

**ঘর্ম নিঃসরণ** বলতে স্তন্যপায়ী প্রাণীদের চর্মের ঘর্মগ্রন্থি থেকে ঘর্ম বা ঘাম নামক তরল পদার্থ উৎপাদন ও নিঃসরণের ঘটনাটিকে বোঝায়।

মানবদেহে দুই ধরনের ঘর্মগ্রন্থি দেখতে পাওয়া যায়: : বহিঃস্রাবী ঘর্মগ্রন্থি (Eccrine gland) এবং  অপস্রাবী ঘর্মগ্রন্থি (Apocrine sweat gland)। বহিঃস্রাবী বা বহিঃক্ষরা ঘর্মগ্রন্থিগুলি দেহের অধিকাংশ স্থানে ছড়িয়ে আছে এবং এগুলি প্রায়শই মাত্রাতিরিক্ত দেহ তাপমাত্রায় কারণে উদ্দীপ্ত হয়ে পানি-সদৃশ, লবণাক্ত ঘাম নিঃসরণ বা ক্ষরণ করার জন্য দায়ী। অন্যদিকে অপস্রাবী ঘর্মগ্রন্থিগুলি বগলের তলায় এবং দেহের অন্যান্য কিছু অংশে অবস্থিত এবং এগুলি থেকে এক ধরনের গন্ধহীন, তৈলাক্ত, অস্বচ্ছ রস নিঃসৃত হয়, যেগুলি ব্যাকটেরিয়ার দ্বারা বিযোজিত হয়ে বৈশিষ্ট্যসূচক গন্ধ প্রকাশ করে।

মানুষের জন্য ঘর্ম নিঃসরণ তাপ-নিয়ন্ত্রণের একটি প্রধান উপায়। বহিঃস্রাবী ঘর্মগ্রন্থিগুলির পানি-সমৃদ্ধ নিঃসরণের মাধ্যমে এই উদ্দেশ্যটি সম্পন্ন করা হয়। একজন প্রাপ্তবয়স্ক ব্যক্তি ঘণ্টায় সর্বোচ্চ ২ থেকে ৪ লিটার পর্যন্ত ঘাম ছাড়তে পারেন এবং দৈনিক সর্বোচ্চ ১০ থেকে ১৪ লিটার (মিনিটে ১০-১৫ গ্রাম) ঘাম নিঃসরণ করতে পারেন। তবে বয়োসন্ধির আগে শিশুদের মধ্য ঘাম নিঃসরণের হার কম। চর্মের পৃষ্ঠতল থেকে ঘামের বাষ্পীভবনের ফলে  একটি শীতলীকরণ ক্রিয়ার সৃষ্টি হয়।  তাই গরম আবহাওয়াতে কিংবা কোনও ব্যক্তির পেশী কাজ করার ফলে উত্তপ্ত হয়ে উঠলে ঘাম উৎপন্ন হয়। যেসমস্ত প্রাণীর দেহে ঘর্মগ্রন্থি কম, যেমন কুকুর, সেগুলি মুখ হা করে জিহ্বা বের করে রাখে যাতে মুখগহ্বর ও স্বরযন্ত্রের আর্দ্র আবরণগুলি থেকে পানি বাষ্পীভূত হয় এবং ফলে দেহের তাপমাত্রা নিয়ন্ত্রিত হয়।

যদিও ঘর্ম নিঃসরণ বহু বিভিন্ন স্তন্যপ্রায়ী প্রাণীতে পরিলক্ষিত হয়, মানুষ ও ঘোড়ার ব্যতিক্রম বাদে খুবই কম সংখ্যক প্রাণীই শীতল হবার জন্য বিপুল পরিমাণে ঘর্ম নিঃসরণ করে থাকে।

ইংরেজিতে ঘর্ম নিঃসরণকে চিকিৎসাবৈজ্ঞানিক পরিভাষায় "ডায়াফোরেসিস" (Diaphoresis) বা "হাইড্রোসিস" (Hidrosis) বলা হয়ে থাকে। তবে কখনও কখনও এই পরিভাষাগুলি দিয়ে অতিঘর্মণও বোঝানো হতে পারে।

## প্রকারভেদ
* স্বাভাবিকের চেয়ে অতিরিক্ত ঘর্ম নিঃসরণকে অতিঘর্মণ (hyperhidrosis হাইপারহাইড্রোসিস) বলা হয়। যদি কোনও নিম্নস্থিত কারণের জন্য এটি ঘটে, তাহলে তাকে গৌণ অতিঘর্মণ (Secondary hyperhidrosis) বলে। সারা দেহ জুড়ে অতিরিক্ত ঘাম বের হলে তাকে সাধারণীকৃত অতিঘর্মণ (Generalized hyperhidrosis জেনারেলাইজড হাইপারহাইড্রোসিস) বলে। আর যদি দেহের নির্দিষ্ট কিছু অঞ্চলে যেমন বগল, হাতের ও পায়ের তালু, মুখমণ্ডল বা কুঁচকিতে অতিরিক্ত ঘাম বের হলে তাকে স্থানিক অতিঘর্মণ (Focal hyperhidrosis) বলে। 
* কোনও কারণে স্বাভাবিকের চেয়ে কম ঘাম নিঃসরণ হলে তাকে স্বল্প-ঘর্মণ (Hypohidrosis হাইপোহাইড্রোসিস) বলা হয়।
* আর্দ্র পরিস্থিতিতে ঘর্মগ্রন্থি বন্ধ হয়ে ঘাম নিঃসরণ কমে গেলে তাকে ঘর্ম হ্রাস (Hidromeiosis হাইড্রোমিওসিস) বলে।
* কোনও পদার্থ বা ঔষধ যদি ঘাম নিঃসরণের কারণ হয়, তবে তাকে ঘর্মোৎপাদক (sudorific বা sudatory) বলা হয়।

## আরও দেখুন

## তথ্যসূত্র

## আরও পড়ুন
*
*
*

## বহিঃসংযোগ
*

বিষয়শ্রেণী:প্রাণী শারীরবিজ্ঞান
বিষয়শ্রেণী:দেহজ তরল
বিষয়শ্রেণী:রেচন
বিষয়শ্রেণী:প্রতিবর্তী ক্রিয়া
বিষয়শ্রেণী:প্রাণি শারীরতত্ত্ব
বিষয়শ্রেণী:দৈহিক তরল
সুরেন্দ্রনাথ কর

**সুরেন্দ্রনাথ কর** (৫ মার্চ, ১৮৯২ – ২ আগস্ট, ১৯৭০) একজন ভারতীয় শিল্পী এবং স্থপতি ছিলেন। তিনি অবনীন্দ্রনাথ ঠাকুর প্রবর্তিত ভারতীয় চিত্রকলা ধারার একজন বিশিষ্ট শিল্পী। তিনি প্রাচ্য ও পাশ্চাত্যের স্থাপত্যশৈলীর সঙ্গে ভারতীয় স্থাপত্যশৈলীর সঠিক সংমিশ্রনের জন্য বিশেষভাবে পরিচিত।

তিনি ১৮৯২ খ্রিস্টাব্দের ৫ মার্চ ব্রিটিশ ভারতের অধুনা বিহার রাজ্যের মুঙ্গের-এ জন্মগ্রহণ করেন। তিনি প্রখ্যাত বাঙালি চিত্রশিল্পী নন্দলাল বসু এবং নোবেলজয়ী রবীন্দ্রনাথ ঠাকুরের ভ্রাতুষ্পূত্র অবনীন্দ্রনাথ ঠাকুরের কাছে শিল্পের প্রাথমিক শিক্ষা লাভ করেন। পরে তিনি শিল্প-শিক্ষক হিসাবে ঠাকুর পরিবার প্রতিষ্ঠিত *"বিচিত্রা ক্লাবে"* যোগ দেন। ১৯১৭ খ্রিষ্টাব্দে যখন রবীন্দ্রনাথ ঠাকুর শান্তিনিকেতনের ব্রহ্মচর্যাশ্রম স্থাপন করেন, তখন তিনি সেখানে কলা-শিক্ষক হিসাবে নিযুক্ত হন। দুই বছর পরে, তিনি অনুষদ সদস্য হিসাবে রবীন্দ্রনাথ ঠাকুরের কলাভবনে চলে আসেন।

সুরেন্দ্রনাথ রবীন্দ্রনাথ ঠাকুরের অনেক বিদেশ যাত্রার তাঁর সঙ্গী হতেন। সে সময়ে প্রাচ্য ও পাশ্চাত্যের স্থাপত্যে যা লক্ষ্য করতেন, তা তিনি নিজের শৈলীর সঙ্গে যুক্ত করে আরো উন্নত করার এবং সেটির সঠিক ব্যবহার করার চেষ্টা করতেন। এভাবেই তিনি শান্তিনিকেতনের অনেক ভবনের নকশা প্রস্তুত করেন। তাঁর কাজের জন্য ভারত সরকার ১৯৫৯ খ্রিষ্টাব্দে চতুর্থ সর্বোচ্চ ভারতীয় অসামরিক পুরস্কার পদ্মশ্রী প্রদান করে। ১৯৭১ খ্রিস্টাব্দে বিশ্বভারতী বিশ্ববিদ্যালয় তাঁকে মরণোত্তর ***দেশিকোত্তম*** উপাধিতে সম্মানিত করে।

সুরেন্দ্রনাথ কর ১৯৭০ খ্রিস্টাব্দের ২ অগাস্ট ৭৮ বৎসর বয়সে পরলোক গমন করেন।

## আরও দেখুন
* শান্তিনিকেতন
* কলাভবন
* নন্দলাল বসু
* অবনীন্দ্রনাথ ঠাকুর
* রাণু মুখোপাধ্যায়

## আরো পড়ুন
* 
* 

## তথ্যসূত্র

বিষয়শ্রেণী:১৯৭০-এ মৃত্যু
বিষয়শ্রেণী:১৮৯২-এ জন্ম
বিষয়শ্রেণী:বিজ্ঞান ও প্রকৌশলে পদ্মশ্রী প্রাপক
বিষয়শ্রেণী:বিহারের চিত্রশিল্পী
বিষয়শ্রেণী:২০শ শতাব্দীর ভারতীয় চিত্রশিল্পী
বিষয়শ্রেণী:২০শ শতাব্দীর ভারতীয় স্থপতি
স্যাডি অ্যামেরিকান

থাম্ব|344x344পিক্সেল|স্যাডি অ্যামেরিকান
**স্যাডি অ্যামেরিকান** (৩ মার্চ, ১৮৬২— ৩ মে, ১৯৪৪) ছিলেন একজন ইহুদি-অ্যামেরিকান  সক্রিয়কর্মী, সমাজকর্মী এবং "শিকাগোর দৃশ্যমান সমাজবিজ্ঞানের পথিকৃৎ"।

## শৈশব ও শিক্ষাজীবন
স্যাডি অ্যামেরিকান ১৮৬২ সালের ৩রা মার্চ ইলিনয়ের শিকাগো শহরে জন্মগ্রহণ করেছিলেন এবং সেখানকার পাবলিক স্কুলে পড়াশোনা করেছিলেন।

## কর্মজীবন
স্যাডি অ্যামেরিকান ১৮৯৩ সালের বিশ্বমেলায় ইহুদি নারীদের কংগ্রেসের সেক্রেটারি ছিলেন। তিনি ছিলেন ইহুদি নারী পরিষদের অন্যতম প্রতিষ্ঠাতা, পরিষদের নির্বাহী সম্পাদক (১৮৯৩ সালে) এবং এর বেশ কয়েকটি বিভাগের সংগঠক। তিনি ইহুদি নারী পরিষদের নিউ ইয়র্ক শাখার সভাপতি ছিলেন। তিনি আন্তর্জাতিক নারী কংগ্রেসে ইহুদি নারী পরিষদের প্রতিনিধিত্বকারী বক্তা এবং প্রতিনিধি ছিলেন। তিনি আটলান্টা প্রদর্শনী (১৮৯৬); লন্ডন (১৮৯৯), স্পিকার ভ্যাকেশন স্কুল; বার্লিন (১৯০৪) এবং টরন্টোতেও (১৯০৯) উপস্থিত ছিলেন। ১৮৯৯-১৯৯৪ সাল পর্যন্ত তিনি ইহুদি নারী পরিষদের প্রেস কমিটির সভাপতি ছিলেন।

স্যাডি অ্যামেরিকান ১৮৯৬ সালে ডেনভারের জেনারেল ফেডারেশন অফ ক্লাবসের দ্বি-বার্ষিকীর বক্তা ছিলেন। তিনি ১৯০৫ সালে নিউইয়র্ক স্টেট ফেডারেশন উইমেন ক্লাবের শিল্প কমিটির সদস্য ছিলেন। তিনি ১৯০৮ সালে বোস্টনের নারী ক্লাবগুলোর জেনারেল ফেডারেশনের খেলার মাঠে ধারাভাষ্যকার ছিলেন।

স্যাডি অ্যামেরিকান ১৯০১ সালে নিউইয়র্ক সিটির উইম্যান পৌরসভা লীগের পরিচালক ছিলেন। তিনি ১৯০২-১৯০৩ সালে নারী পৌরসভা লীগের গৃহনির্মাণ কমিটির সভাপতির দায়িত্ব পালন করেছিলেন।

স্যাডি অ্যামেরিকান ১৮৯৭-১৮৯৮ সালে কুক কাউন্টি লিগ অফ উইমেন ক্লাবের পরিচালক ছিলেন। তিনি শিকাগোর ইলিনয় জুভেনাইল কোর্ট আইন পাস এবং সুরক্ষা কমিটির সদস্য ছিলেন। তিনি ১৮৯৮ সালে স্পেনীয়-আমেরিকান যুদ্ধের সময় ইলিনয়ের গভর্নর, সেনাবাহিনী এবং নেভি লিগের আহ্বানে নির্বাহী কমিটির সদস্য ও অন্যতম প্রতিষ্ঠাতা ছিলেন। 

১৯৪৪ সালে তিনি নিউ ইয়র্ক সিটিতে মৃত্যুবরণ করেন। 

## তথ্যসূত্র

বিষয়শ্রেণী:মার্কিন ইহুদি
বিষয়শ্রেণী:মার্কিন নারী সক্রিয়কর্মী
বিষয়শ্রেণী:শিকাগোর ব্যক্তি
বিষয়শ্রেণী:১৯৪৪-এ মৃত্যু
বিষয়শ্রেণী:১৮৬২-এ জন্ম
বিষয়শ্রেণী:নারী সমাজকর্মী
বিষয়শ্রেণী:মার্কিন সমাজকর্মী
বিষয়শ্রেণী:ইলিনয়ের ইহুদি
শব্দোচ্চতা

[ডান|থাম্ব|400x400পিক্সেল|অনুভূমিক অক্ষ [হার্জ এককে কম্পাঙ্ক প্রদর্শন করছে]]

শব্দবিজ্ঞানে **শব্দোচ্চতা** (বা সঙ্গীতের পরিভাষায় **স্বরোচ্চতা**) হল শব্দের চাপের ব্যক্তিনিষ্ঠ উপলব্ধি। একটি আনুষ্ঠানিক সংজ্ঞা অনুযায়ী শব্দোচ্চতা হলো "শ্রাব্য সংবেদনের সেই বৈশিষ্ট্য যার মাধ্যমে কোনও শব্দ বা ধ্বনি কতটুকু জোরে বা আস্তে শোনা যাচ্ছে তা একটি মাপনীর মাধ্যমে পরিমাপ করা যায়।" শব্দের ভৌত বৈশিষ্ট্যগুলির সাথে মনের ভেতরে উপলব্ধ বা অনুভূত শব্দোচ্চতার ভৌত, শারীরবৃত্তীয় এবং মনস্তত্ত্বিক উপাদান বিদ্যমান। **আপাত শব্দোচ্চতা** মনোশব্দবিজ্ঞানের একটি অধীত বিষয় এবং এতে মনোপদার্থবিজ্ঞানের বিভিন্ন পদ্ধতি প্রয়োগ করা হয়। শব্দোচ্চতার লগভিত্তিক একটি একক হল ফন।

শব্দোচ্চতা একটি ব্যক্তিনিষ্ঠ ধারণা, যা মনের ভেতরে উপলব্ধ হয়। এটির সাথে শব্দের বলের ভৌত পরিমাপ যেমন শব্দের চাপ, শব্দের চাপের স্তর (ডেসিবেল এককে), শব্দের তীব্রতা বা শব্দের ক্ষমতা গুলিয়ে ফেলা হতে পারে। একজন সাধারণ মানুষ কীভাবে মনের ভেতরে শব্দোচ্চতা উপলব্ধি করে, সে ব্যাপারটিকে মাথায় রেখে শব্দোচ্চতা পরিমাপ করার জন্য ওজনযুক্ত পরিস্রাবক যেমন এ-ওজনযুক্তকরণ এবং এলকেএফএস পরিস্রাবকগুলি ব্যবহার করা হতে পারে।

বিভিন্ন শিল্পখাতে শব্দোচ্চতার বিভিন্ন অর্থ থাকতে পারে এবং এটিকে পরিমাপের বিভিন্ন আদর্শ বা প্রমিত ব্যবস্থা থাকতে পারে। 

## আরও দেখুন
* শব্দের তীব্রতা

## তথ্যসূত্র

বিষয়শ্রেণী:সঙ্গীতের মৌলিক উপাদান
বিষয়শ্রেণী:শব্দবিজ্ঞান
২০২১–২২ নিউজিল্যান্ড ক্রিকেট দলের পাকিস্তান সফর

নিউজিল্যান্ড পুরুষ ক্রিকেট দল ২০২১ সালের সেপ্টেম্বর মাসে পাকিস্তান সফর করে, যে সফরে তিনটি একদিনের আন্তর্জাতিক (ওডিআই) ও পাঁচটি টোয়েন্টি২০ আন্তর্জাতিক (টি২০আই) ম্যাচ খেলা হওয়ার কথা ছিল। ২০০৩ সালের পর এটিই ছিল নিউজিল্যান্ডের প্রথম পাকিস্তান সফর।

ওডিআই সিরিজটির প্রথমে ২০২০–২০২৩ আইসিসি পুরুষ ক্রিকেট বিশ্বকাপ সুপার লিগের অংশ হওয়ার কথা ছিল। কিন্তু ২০২১ সালের সেপ্টেম্বর মাসে ঘোষণা দেয়া হয় যে আম্পায়ার সিদ্ধান্ত পর্যালোচনা পদ্ধতির অনুপলব্ধতার কারণে সিরিজটি একটি একক দ্বিপাক্ষিক সিরিজ হিসেবে গণ্য হবে। বিশ্বকাপ সুপার লিগের ম্যাচগুলো ২০২২ সালের ডিসেম্বর মাসে নিউজিল্যান্ড ক্রিকেট দলের পাকিস্তান সফরের সূচিতে নিয়ে যাওয়া হয়।

২০২১ সালের ৪ আগস্ট পাকিস্তান ক্রিকেট বোর্ড (পিসিবি) সফরের সূচি নিশ্চিত করে। ওডিআই ম্যাচগুলো অনুষ্ঠিত হত রাওয়ালপিন্ডি ক্রিকেট স্টেডিয়ামে এবং টি২০আই ম্যাচগুলো অনুষ্ঠিত হত লাহোরের গাদ্দাফি স্টেডিয়ামে।

সিরিজের প্রথম ম্যাচ শুরুর কিছুক্ষণ আগে পাকিস্তান ক্রিকেট বোর্ড নিশ্চিত করে যে নিরাপত্তা ব্যবস্থায় জটিলতার কারণে নিউজিল্যান্ড ক্রিকেট সিরিজের ম্যাচগুলো খেলতে অপারগতা প্রকাশ করায় পুরো সিরিজটিকে বাতিল ঘোষণা করা হয়েছে।

এ সিরিজটি বাতিল হওয়ার পরিপ্রেক্ষিতে ২০২৩ সালের এপ্রিল মাসে নিউজিল্যান্ড অতিরিক্ত একটি সিরিজ খেলতে পাকিস্তান সফর করবে বলে ২০২১ সালের ডিসেম্বর মাস উভয় দেশের বোর্ড নিশ্চিত করে।

## দলীয় সদস্য

সিরিজের আগে পাকিস্তানের মোহাম্মদ নওয়াজ কোভিড-১৯-এ আক্রান্ত হন। নিউজিল্যান্ডের টম ব্লান্ডেল চোটের কারণে ওডিআই সিরিজ থেকে ছিটকে যান। তাঁর বদলি হিসেবে ড্যারিল মিচেলকে দলে নেয়া হয়।

## ওডিআই সিরিজ
### ১ম ওডিআই

### ২য় ওডিআই

### ৩য় ওডিআই

## টি২০আই সিরিজ
### ১ম টি২০আই

### ২য় টি২০আই

### ৩য় টি২০আই

### ৪র্থ টি২০আই

### ৫ম টি২০আই

## তথ্যসূত্র

## বহিঃসংযোগ
* ইএসপিএনক্রিকইনফোতে সিরিজের প্রধান পাতা 

বিষয়শ্রেণী:নিউজিল্যান্ড ক্রিকেট দলের পাকিস্তান সফর
বর্গমূল গড় বর্গ

থাম্ব|গণিত এর চিত্র
গণিত এবং এর প্রয়োগসমূহে, **মূল গড় বর্গকে** (**RMS** বা **rms** বা **আরএমএস**) গড় বর্গের (এক সেট সংখ্যার বর্গের গাণিতিক গড়) বর্গমূল হিসাবে সংজ্ঞায়িত করা হয়। আরএমএসকে **দ্বিঘাত গড়**  হিসাবেও চিহ্নিত করা হয় এবং এটি ২ ঘাতসম্পন্ন সাধারণীকৃত গড়ের একটি বিশেষ ক্ষেত্র। আরএমএসকে একটি চক্রের সময়কালের তাৎক্ষণিক মানগুলির বর্গের সমাকলন পদগুলির ক্ষেত্রে ধারাবাহিকভাবে পৃথক ফাংশনের জন্যও সংজ্ঞায়িত করা যায়।

পরিবর্তী তড়িৎ প্রবাহের জন্য, আরএমএস হলো ধ্রুব একমুখী বিদ্যুৎ প্রবাহের মানের সমান যা রোধকে একই পরিমাণ শক্তি অপচয় করে।

## সংজ্ঞা
*n* সংখ্যক মানের সেটের \{x_1,x_2,\dots,x_n\} ক্ষেত্রে আরএমএস হলো,

: 
x_\text{RMS} = \sqrt{ \frac{1}{n} \left( x_1^2 + x_2^2 + \cdots + x_n^2 \right) }


T_1 \le t \le T_2 সময় ব্যবধানে অবিচ্ছিন্ন ফাংশনের (বা তরঙ্গাকার ফাংশন) *f*(*t*) জন্য সংশ্লিষ্ট সূত্র

: 
f_\text{RMS} = \sqrt  {\int_{T_1}^{T_2} {[f(t)]}^2\, dt}},


এবং সমস্ত সময়ের জন্য কোনও ফাংশনের আরএমএস

: 
f_\text{RMS} = \lim_{T\rightarrow \infty} \sqrt  {\int_{-T}^{T} {[f(t)]}^2\, dt}}.


## তথ্যসূত্র

বিষয়শ্রেণী:গড়
বিষয়শ্রেণী:পরিসংখ্যানগত বিচ্যুতি এবং বিচ্ছুরণ
পেরিনি শিবতাণ্ডবম

থাম্ব|পেরিনি শিবাতান্ডুবম
**পেরিনি শিবতাণ্ডবম** বা **পেরিনি তাণ্ডবম** তেলেঙ্গানা অঞ্চলের একটি প্রাচীন নৃত্যের রূপ, সাম্প্রতিক সময়ে এই নৃত্যশৈলীকে পুনর্জীবিত করা হয়েছে। কাকতীয় রাজবংশের শাসনকালে তেলেঙ্গানায় এর সূত্রপাত ও সমৃদ্ধি ঘটে।
পেরিনি নৃত্য, ধ্বংসের হিন্দু দেবতা, ভগবান শিবের সম্মানে পরিবেশিত হয়, এবং বিশ্বাস করা হয় যে প্রাচীনকালে সৈন্যরা যুদ্ধে যাবার আগে এটি সম্পাদিত হত। সাম্প্রতিক কালে এই শিল্পরূপটি পুনরুদ্ধার করার পেছনে আছেন পদ্মশ্রী ডাঃ নটরাজ রামকৃষ্ণ।

## নৃত্য

পেরিনি শিবতাণ্ডবম নৃত্য শৈলীটি সাধারণত পুরুষদের দ্বারা পরিবেশিত হয়। একে 'যোদ্ধাদের নৃত্য' বলা হয়। যুদ্ধের ময়দানে যাবার আগে যোদ্ধারা ভগবান শিবের মূর্তির সামনে এই নৃত্যটি সম্পাদন করে। 'কাকতীয়'দের শাসনকালে এই পেরিনি নৃত্য রূপটি তার শিখরে পৌঁছেছিল। কাকতীয়রা ওয়ারাঙ্গলে তাঁদের রাজবংশটি প্রতিষ্ঠা করেছিলেন এবং প্রায় দুই শতাব্দী ধরে রাজত্ব করেছিলেন।

তেলেঙ্গানায় বিশ্বাস করা হয় যে পেরিনি শিবতাণ্ডবম নৃত্য রূপটি 'প্রেরণা' (অনুপ্রেরণা) জাগিয়ে তোলে এবং এটি সর্বশ্রেষ্ঠ নর্তক প্রভু শিবের প্রতি উৎসর্গীকৃত। ওয়ারাঙ্গলের রামাপ্পা মন্দিরের গর্ভ গুড়ির (গর্ভ গৃহ) নিকটে ভাস্কর্যগুলিতে এই নৃত্যের প্রমাণ পাওয়া যায়।

পেরিনি হল ড্রামের তালে তালে সম্পাদিত তেজস্বী এক নৃত্যরূপ। নৃত্যশিল্পীরা নৃত্যের সময় মানসিকভাবে নিজেদের এমন একটি পরিস্থিতিতে নিয়ে যায়, যেখানে তারা নিজেদের দেহে শিবের শক্তি অনুভব করে। এই সময় তারা শিবকে তাদের নিজেদের মধ্যে জাগিয়ে তোলে এবং তাদের মধ্য দিয়ে নাচের জন্য আহ্বান করে। পেরিনি তাণ্ডবম সত্যই সবচেয়ে উদ্দীপনাজনক এবং উত্তেজনাপূর্ণ পুরুষ নৃত্যের রূপ বলে মনে করা হয়।

পেরিনি নৃত্য শৈলী কাকতীয় রাজবংশের পতনের পরে প্রায় অদৃশ্য হয়ে গিয়েছিল, কিন্তু পদ্মশ্রী ডাঃ নটরাজ রামকৃষ্ণ পেরিনি নৃত্যকে বিলুপ্তির পথ থেকে নবজাগরিত করেছিলেন।

## আরও দেখুন
* তাণ্ডব

## তথ্যসূত্র

## বহিঃসংযোগ
* Dr. Nataraja Ramakrishna

বিষয়শ্রেণী:ভারতের নৃত্য
বিষয়শ্রেণী:ভারতের ধ্রুপদী নৃত্য
বিষয়শ্রেণী:রাজ্য বা কেন্দ্রশাসিত অঞ্চল অনুযায়ী ভারতীয় সংস্কৃতি
বিষয়শ্রেণী:তেলেঙ্গানার সংস্কৃতি
ম্যারি ড্র্যাঙ্গা ক্যাম্পবেল

**ম্যারি ড্র্যাঙ্গা ক্যাম্পবেল** (১৮৬৭- ৮ আগস্ট, ১৯৫৭) ছিলেন একজন আমেরিকান সমাজকর্মী এবং অন্ধত্ব প্রতিরোধ ও পুনর্বাসনের কাজে সক্রিয় কর্মী। তাঁর প্রকৃত নাম ম্যারি ওগডেন ড্র্যাঙ্গা।

## শৈশব ও শিক্ষাজীবন
ম্যারি ওগডেন ড্র্যাঙ্গা ক্যালিফোর্নিয়ায় জন্মগ্রহণ করেছিলেন। তিনি নীলস জি. ও. ড্র্যাঙ্গা এবং ইনজেবার্গ আর্নাস (এমিলি ওগডেন) ড্র্যাঙ্গার কন্যা। তাঁর বাবা-মা ছিলেন নরওয়ের অভিবাসী। তিনি ১৯০০ থেকে ১৯০৩ সাল পর্যন্ত স্ট্যানফোর্ড বিশ্ববিদ্যালয়ে পাঠাগার প্রশিক্ষণ কোর্স গ্রহণ করেছিলেন, ক্যালিফোর্নিয়া বিশ্ববিদ্যালয় থেকে গ্রন্থাগার বিষয়ক সনদপত্র অর্জন করেছিলেন। পাশাপাশি ১৯০৯ এবং ১৯১০ সালে শিকাগো স্কুল অফ সিভিকস অ্যান্ড ফিলানথ্রোপিতেও এবিষয়ে কোর্স করেছিলেন। 

তাঁর বোন উইলহেমিনা ড্র্যাঙ্গা ক্যাম্পবেল (১৮৭১-১৯১১) ছিলেন শিল্পকলার একজন শিক্ষক। তিনি অন্ধত্ব ও অন্ধদের নিয়ে কাজ করেছিলেন। তাঁর অপর বোন, আমেলিয়া ড্র্যাঙ্গা (১৮৬৬-১৯৩৩) একজন চিকিৎসক ছিলেন।  শিল্পী হেলেন টমাস ড্র্যাঙ্গা (১৮৬৬-১৯২৭) ছিলেন তাঁদের ভাবী।

## কর্মজীবন
১৯০৩ থেকে ১৯০৯ সাল পর্যন্ত মেরি ড্র্যাঙ্গা ক্যাম্পবেল ইন্ডিয়ানা বিশ্ববিদ্যালয়ের গ্রন্থাগারে ছয় বছর প্রধান পুস্তক তালিকা প্রস্তুতকারীর দায়িত্বে ছিলেন। তিনি ইউজেনিক্স রেকর্ড অফিসের শিকাগোকেন্দ্রিক মাঠপ্রতিনিধি ছিলেন এবং বেন-ইসমাইল ট্রাইব তদন্তে সক্রিয় ছিলেন। বিয়ের পরে, তিনি ওহাইও দৃষ্টিপ্রতিবন্ধী স্কুলের সহকারী পরিচারিকা হিসাবে কাজ করেছিলেন। 

## পুরস্কার
ক্যাম্পবেল তাঁর কাজের স্বীকৃতিস্বরূপ ১৯৫০ সালে আমেরিকান অ্যাসোসিয়েশন অফ ওয়ার্কার্স ফর দ্য ব্লাইন্ড থেকে অ্যামব্রোজ এম. শটওয়েল পুরস্কার ও ১৯৫৫ সালে অ্যামেরিকান ফাউন্ডেশন ফর দ্য ব্লাইন্ড থেকে মাইগেল পদক পেয়েছিলেন। 

## ব্যক্তিগত জীবন
১৯১২ সালে মেরি ড্র্যাঙ্গা তাঁর বোনের বিপত্নীক স্বামী চার্লস ফ্রান্সিস ফকনার ক্যাম্পবেলকে (১৮৭৬-১৯৩৫) বিয়ে করেছিলেন, তিনি অন্ধদের শিক্ষিকা স্যার ফ্রান্সিস জোসেফ ক্যাম্পবেলের ছেলে। ১৯৫৭ সালে পেন্সিলভেনিয়ার রিড্সভিলে তাঁর এক ভাগ্নির সাথে থাকাকালে ৯০ বছর বয়সে তিনি মারা গিয়েছিলেন। 

## তথ্যসূত্র

বিষয়শ্রেণী:স্ট্যানফোর্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নরওয়েজীয় বংশোদ্ভূত মার্কিন ব্যক্তি
বিষয়শ্রেণী:১৯৫৭-এ মৃত্যু
বিষয়শ্রেণী:১৮৬৭-এ জন্ম
বিষয়শ্রেণী:নারী সমাজকর্মী
বিষয়শ্রেণী:মার্কিন সমাজকর্মী